Ινδική φασολάδα με γίγαντες, καρύδα και μπαχαρικά
Μια συνταγή που συνδυάζει ένα απίθανο μπουκέτο με αρώματα ινδικών μπαχαρικών και την ψωμωμένη, γλυκιά σάρκα του ελληνικού γίγαντα Πρεσπών ΠΓΕ.
250 γρ. γίγαντες Πρεσπών, μουλιασμένοι αποβραδίς, 1 κλωνάρι φρέσκο θυμάρι, 1/2 φλιτζ. τσαγιού αποξηραμένη τριμμένη καρύδα, 1/2 ξυλάκι κανέλα, 2 καρφάκια γαρίφαλο, 1 ξερό κρεμμύδι, ψιλοκομμένο, 3 σκελίδες σκόρδο, σε φετάκια, 1 κονσέρβα ντοματάκια, στραγγισμένα και ψιλοκομμένα, 1/4 κουτ. γλυκού κουρκουμάς, 1/2 κουτ. γλυκού τσίλι σε σκόνη, 1/2 κουτ. γλυκού κόλιανδρος σε σκόνη, 1/2 κουτ. γλυκού garam masala (το πιο διάσημο ινδικό μείγμα μπαχαρικών – σε μπαχαράδικα χύμα ή σε μεγάλα σούπερ μάρκετ και παντοπωλεία συσκευασμένο), τα φύλλα από 6-7 κλωνάρια φρέσκο κόλιανδρο, 50 ml ελαιόλαδο + επιπλέον, για το σερβίρισμα, αλάτι
Για να ετοιμάσουμε την Ινδική φασολάδα με γίγαντες, καρύδα και μπαχαρικά ξεπλένουμε καλά τους γίγαντες και τους βάζουμε σε μια κατσαρόλα με 4-5 φλιτζ. τσαγιού νερό και το κλωνάρι θυμαριού.Αφήνουμε να πάρουν μία βράση σε δυνατή φωτιά, ξαφρίζοντας σχολαστικά, χαμηλώ- νουμε τη θερμοκρασία και βράζουμε για 1-1 1⁄2 ώρα, μέχρι να μαλακώσουν καλά.Αν σώνεται το νερό, προσθέτουμε λίγο, καυτό.Αλατίζουμε περίπου 10 λεπτά πριν ολοκληρωθεί το μαγείρεμά τους.Στραγγίζουμε τους γίγαντες και κρατάμε στην άκρη 1/2 φλιτζ. τσαγιού από το νερό τους.Χτυπάμε στον πολυκόφτη την τριμμένη καρύδα με 2-3 κουτ. σούπας νερό μέχρι να γίνουν ένας πυκνός χυλός.Σε φαρδιά και ρηχή κατσαρόλα ζεσταίνουμε το ελαιόλαδο σε μέτρια φωτιά και «καβουρδίζουμε» την κανέλα και τα γαρίφαλα για 10-20 δευτερόλεπτα.Ρίχνουμε το κρεμμύδι και σοτάρουμε για 10-12 λεπτά, μέχρι να ξανθύνει καλά. Προσθέτουμε το σκόρδο, ανακατεύουμε για λίγα δευτερόλεπτα και ρίχνουμε τα ντοματάκια.Μαγειρεύουμε για 2 λεπτά και προσθέτουμε αλάτι, τον κουρκουμά, το τσίλι, τον ξερό κόλιανδρο και το garam masala.Μαγειρεύουμε για 1 λεπτό, προσθέτουμε τους γίγαντες με το νερό τους που κρατήσαμε στην άκρη και τον πολτό καρύδας.Ανακατεύουμε και σιγομαγειρεύουμε για 7-8 λεπτά, ανακατεύοντας μερικές φορές μέχρι το μείγμα να χυλώσει. Αποσύρουμε από τη φωτιά, προσθέτουμε τον φρέσκο κόλιανδρο και λίγο επιπλέον ελαιόλαδο και σερβίρουμε.Συνοδεύουμε με λακέρδα, ελιές και τουρσιά της αρεσκείας μας.
Φασόλια